kardosdrur/scandi-wiki huggingface dataset:
Kasper Kusk

Kasper Kusk Vangsgaard (født 10. november 1991) er en dansk venstrebenet fodboldspiller, der spiller for den danske superligaklub Silkeborg IF. Han har tidligere spillet for Aab, FC Twente og F.C. København.

Klubkarriere

AaB 
Hans fodboldopvækst er foregået i Gug Boldklub. Han drog direkte fra Gug Boldklub til AaB. I AaB har han hovedsageligt fungeret som en højre kant, tidligere har han også spillet centralt på midtbanen. Kusk fik i sommeren 2011 forlænget sin kontrakt frem til sommeren 2013 med AaB. Den aftale blev i januar 2013 forlænget frem til den 30. juni 2015. Kasper Kusk blev kåret som efterårets profil i 2013 af de 12 Superliga-trænere - i et efterår, hvor han scorede ni mål og lavede 2 assist.

I februar 2014 åbnede DBU en sag mod Brøndby, da klubben havde forbrudt sig mod FIFAs regler samt superligaklubbernes interne kodeks ved at kontakte Kasper Kusk, før AaB, med henblik på et transferskifte.. Sagen endte uden straf.

FC Twente 
Den 10. juni 2014 blev det bekræftet af præsidenten i FC Twente, Joop Munsterman, at de havde ytret ønske om køb af Kusk. 15. juli samme år blev det officielt at FC Twente havde købt Kasper Kusk i AaB. Opholdet i Twente blev aldrig rigtigt en succes, og under et år senere, blev det offentliggjort at han skiftede til FC København fra sommeren 2015.

FC København 
I sommeren 2015 blev det offentliggjort, at Kasper Kusk skiftede fra FC Twente til FC København. Kasper Kusk fik sin debut for FC København den 16. juli 2015, hvor han scorede sit første mål for klubben i en kamp mod walisiske Newtown A.F.C. i kvalifikationskampen til UEFA Europa League 2015-16.

Retur til AaB 
Da FCK i januar 2018 forstærkede sig med Robert Skov og Viktor Fischer, der begge spiller på den offensive midtbane ligesom Kusk, valgte han at vende tilbage til sit udgangspunkt og skrev en femårig kontrakt med AaB.

Landsholdskarriere 
Den 12. marts 2013 blev Kusk for første gang udtaget til det danske landshold, da landtræner Morten Olsen udtog ham til VM-kvalifikationskampene mod  og  senere på måneden. Inden udtagelsen til A-landsholdet, havde Kusk i januar 2013 været med ligalandsholdets tur til USA, hvor han overbeviste landstræneren om at han kunne bruges internationalt.

Privat 
Kasper Kusk er søn af tidligere fodboldspiller og -træner  Søren Kusk.

Titler 
 AaB
 Superligaen: 2013-14
 DBU Pokalen: 2014
 '''F.C. København
 Superligaen: 2015-16
 DBU Pokalen: 2016

Referencer

Eksterne henvisninger 
 Kasper Kusk på Superstats.dk
 

Fodboldspillere fra AaB
AaB College-elever
Fodboldspillere fra Danmark
Fodboldspillere fra FC Twente
Fodboldspillere fra FC København
Letters to Juliet (film)

Letters to Juliet er en romantisk komediefilm fra 2010, instrueret af Gary Winick.

Handling 
Amanda Seyfried spiller Sophie Hall, en aspirerende journalist, der sammen med sin forlovede, Victor (Gael García Bernal), forlader New York for at holde en romantisk ferie i Verona, Italien. I byens kendte gårdhave, hvor Juliet Capulet fra Shakespeares tragiske drama om Romeo og Julie boede, finder Sophie et 50 år gammelt brev skrevet af Claire Smith (Vanessa Redgrave) om en ung italiener ved navn Lorenzo (Franco Nero) som hun var dybt forelsket i som teenager. Da Claire og hendes barnebarn Charlie (Christopher Egan) dukker op i Italien for at finde Lorenzo vælger Sophie at rejse med dem rundt i Toscana for at hjælpe til med eftersøgningen.

Medvirkende 
 Amanda Seyfried- Sophie
 Marcia DeBonis – Lorraine
 Gael García Bernal – Victor
 Christopher Egan – Charlie
 Vanessa Redgrave – Claire

Eksterne henvisninger 
 
 Letters to Juliet hjemmeside 
 Letters to Juliet trailer

Amerikanske film fra 2010
Romantiske komediefilm fra USA
Ki Sung-yueng

Ki Sung-yueng (på koreansk: 기성용) (født 24. januar 1989 i Gwangju, Sydkorea) er en sydkoreansk fodboldspiller, der spiller som central midtbanespiller i den sydkoreanske K-League Classic-klub FC Seoul. Han har spillet for FC Seoul siden juli 2020. Tidligere har han optrådt for Premier League-klubber som Swansea City, Newcastle United og Celtic i Skotland.

Landshold 
Ki står (pr. 20. september 2015) noteret for 76 kampe og fem scoringer for Sydkoreas landshold, som han debuterede for den 7. juni 2008 i et opgør mod Jordan. Han blev udtaget til sit lands trup til OL i Beijing i 2008, og senere også til VM i 2010 i Sydafrika, VM i 2014 i Brasilien og VM i 2018 i Rusland.

Personlige liv 
Ki bekræftede i marts 2013, at han datede skuespillerinden Han Hye-jin og annoncerede deres forhold i maj 2013. Parret indleverede deres ægteskabs registrering den 25. juni 2013.

Eksterne henvisninger 
 

Fodboldspillere fra Sydkorea
Fodboldspillere fra Celtic F.C.
Fodboldspillere fra Swansea City A.F.C.
Fodboldspillere fra Sunderland A.F.C.
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Personer fra Gwangju
Park Chu-young

Park Chu-young (koreansk: 박주영) (født 10. juli 1985 i Daegu, Sydkorea) er en sydkoreansk fodboldspiller, der spiller som angriber hos FC Seoul. Tidligere har han optrådt for Arsenal og den franske klub AS Monaco. Derudover har han været udlejet til Celta Vigo i Spanien samt Watford i England.

Landshold 
Park står (pr. april 2018) noteret for 68 kampe og 24 scoringer for Sydkorea, som han debuterede for i 2005. Han har repræsenteret sit land ved både VM i 2006 i Tyskland, OL i 2008 i Beijing, samt VM i 2010 i Sydafrika.

Eksterne henvisninger 
 

Fodboldspillere fra Sydkorea
Fodboldspillere fra Arsenal F.C.
Fodboldspillere fra AS Monaco FC
Fodboldspillere fra Celta de Vigo
Fodboldspillere fra Watford F.C.
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Personer fra Daegu
Lee Chung-yong

Lee Chung-yong (på koreansk: 이청용) (født 2. juli 1988 i Seoul, Sydkorea) er en sydkoreansk fodboldspiller, der spiller som kantspiller hos den engelske Premier League-klub Crystal Palace. I perioden 2009-2015 spillede han for Bolton Wanderers og forinden for den sydkoreanske klub FC Seoul.

Landshold 
Lee står (pr. 12. oktober 2013) noteret for 50 kampe og fem scoringer for Sydkoreas landshold, som han debuterede for den 31. maj 2008 i et opgør mod Jordan. Han blev udtaget til sit lands trup til OL i Beijing i 2008, og senere også til VM i 2010 i Sydafrika.

Eksterne henvisninger 
 

Fodboldspillere fra Sydkorea
Fodboldspillere fra Bolton Wanderers F.C.
Fodboldspillere fra Crystal Palace F.C.
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Stine

Stine kommer ud af Krestine, som betyder kristen.
Iflg. Danmarks Statistik var der 11410 personer med navnet Stine i Danmark pr 1. januar 2008.

Navnet anvendt i fiktion 

 Stine og drengene er en dansk film fra 1969 instrueret af Finn Karlsson.
 Hej Stine! er en dansk film fra 1970 instrueret af Lise Roos.
 Stine, Anders og Jeanette er en dansk børne-tv-serie fra 1984.

Pigenavne
Hava Nagila

"Hava Nagila" (hebraisk: הבה נגילה) er en hebraisk folkesang, hvis titel betyder "lad os frydes". Det er en festsang, der især er populær i jødiske og romani befolkningsgrupper.

Translitterationen, stavningen af titlen og sangteksten varierer.

Indspilninger 
Sangen er indspillet af en lang række kunstnere. Harry Belafonte indsang den i 1959 og Elvis Presley sang den i sin næstsidste film, Elvis - That's The Way It Is, på en optagelse fra 29. juli 1970. Presleys version er udsendt på piratpladen Electrifying.

I 2006 sang Neil Diamond "Hava Nagila" i filmen Keeping Up With The Steins.

Sangteksten

Historie 
Melodien er taget fra en ukrainsk folkesang fra Bukovina. Den mest brugte tekst blev sandsynligvis komponeret af Abraham Zevi Idelsohn i 1918 for at fejre Storbritanniens sejr i Palæstina under 1. Verdenskrig samt Balfour-deklarationen af 1917.

Eksterne henvisninger 
 Hava Nagila's Long, Strange Trip
 Hora Music, How do you sing and dance Hava Nagila Lyrics and steps.
 Who wrote Havah Nagilah?
 Hava Nagila
 Discogs search for other remakes of Hava Nagila
 Historical research includes first recording of Hava Nagila 
 Romani version of Hava Nagila (Aven, rromalen)

Noter

Kildehenvisninger 

Sange fra 1918
Elvis Presley-sange
Jødedom
Kultur i Israel
Hebraiske ord og vendinger
Psykedeliske stoffer

Betegnelsen psykedeliske stoffer bruges om en gruppe psykoaktive, eller såkaldt "bevisthedsudvidende" stoffer såsom LSD. De fleste af de psykedeliske stoffer er enten tryptaminer eller fenetylaminer.

Historie 
Planter med psykedeliske egenskaber har været benyttet til spirituelle og/eller helende ritualer i flere tusinde år. I den vestlige verden kom stofferne dog først i videnskabelig fokus, da Alfred Hofmann syntetiserede LSD for første gang i 1943.

Siden 1967 har stort set alle kendte psykedeliske stoffer været ulovliggjorte i kategorien 'Schedule 1' under FNs 'Convention on Drugs'. Forskning fra USA viser, at LSD-stofferne ikke er afhængighedsdannende og ikke medfører psykiske skader.

Forskning i det 21. århundrede 
I nyere tid er der blevet forsket i psykedeliske stoffers mulige rolle i psykedelisk behandling af psykiske lidelser - bl.a. angsttilstande, behandlingsresistent depression, afhængighed mm. En stigende mængde forskning tyder på, at blandt andet psilocybin kan bruges i behandling af netop depression, angst og PTSD.. 

I Danmark forskes der i klinisk brug af psykedeliske stoffer ved Rigshospitalet. Et dansk studie har blandt andet vist, at psilocybin påvirker de receptorer i hjernen, der er forbundet med udvikling af depression.

Eksempler 
Der findes tusindvis af psykedeliske stoffer - herunder følger en liste af de mest kendte:

 2C-B
DMT
 LSD (D-lysergsyrediethylamid)
 Meskalin 
 Psilocybin

Litteratur 

 Michael Pollan (2019): “ Den foranderlige bevidsthed”. Klim

Referencer 
 

 
Hallucinationer
Tovdalselven

Tovdalselven, også kendt under navnet Topdalselven, er en 143 kilometer lang elv, i det sydvestlige Norge og den længste elv i Sørlandet, som fortsat løber frit i hele sit forløb. Tovdalselven møder havet i Topdalsfjorden mellem Hamresanden og Kristiansand Lufthavn, Kjevik. Her har elven på højre bred opbygget en stor sandbanke, som flyvepladsen ligger på. Elven, der har en gennemsnitlig vandføring på 65 m³/sekund, er beskyttet mod vandkraftudbygning i Verneplan IV for vassdrag. 

Tovdalselven har et østligt og et vestligt udspring, som løber sammen i Herefossfjorden. Den østlige del, Tovdalsgreina, er smal og langstrakt og har sit udspring i fjelddalene mellem Valle i Agder og Fyresdal i Telemark fylker. I de øvre dele af elvsystemet findes mange søer med Straumsfjorden (757 meter over havet) som den største. 

Den vestlige gren, Uldalsgreina, får vand fra tre kildeelve: Skjeggedalsåna, Vatnedalsåna og Hovlandsåna. Her er der også en kraftstation, Hanefoss kraftværk. Der er endvidere et mindre vandkraftværk i den nedre del.

Tovdalselven får også vand fra et tredje, noget mindre, elvsystem med søen Ogge i centrum. Ogge har to udløb. Det største af disse er Rettåna, som går nordover til Uldalsgreina. Dikeelven løber ud i Flakksvann i Birkenes langt nede i systemet.

Afvandingsområdet er omkring 1.800 km², og højeste punkt ligger på 1.101 meter over havet. Følgende kommuner har dele af dette område: Fyresdal, Valle, Bygland, Evje og Hornnes, Åmli, Froland, Grimstad, Birkenes, Iveland, Lillesand og Kristiansand.

Laksefiskeri 
Tovdalselven var længe en af Norges bedste lakseelve. I årene 1880-83 var den nummer tre, regnet både efter fangstvægt og værdi. Sur nedbør begyndte at få betydning for Tovdalselven allerede ved begyndelsen af 1900-tallet til stor skade for elvens stamme af laks. Sur nedbør har den virkning, at aluminiumsforbindelser udvaskes fra jorden til søer og vandløb. Både yngel og større laks dræbes, når aluminiumsionerne sætter sig på fiskens gæller og forstyrrer ionbalancen. Omkring 1970 var laksebestanden i Tovdalselven væk.

Der blev startet kalkning i 1997, og dette er begyndt at give resultater for fiskebestanden. I 2003 blev der fanget omkring 300 kilo laks. Dette er stadig meget beskedent i forhold til topårene i 1880'erne, da fangsten var over 12 ton. Laksen kan i dag vandre 45 kilometer op i elven, op til Herefossfjorden, som er navnet på en sø. Tidligere gik den noget højere, til Storefoss oven for Gauslåfjorden.

Eksterne kilder/henvisninger 

 Om Tovdalsvassdraget  på miljodirektoratet.no
Om Tovdalsvassdraget   Norges vassdrags- og energidirektorat

Kristiansand
Vandløb i Agder
Cha Du-ri

Cha Du-ri (på koreansk: 차두리) (født 25. juli 1980 i Frankfurt am Main, Vesttyskland) er en sydkoreansk tidligere fodboldspiller, der spillede som højre back. Han var blandt andet tilknyttet Leverkusen, Bielefeld, Frankfurt, Mainz Koblenz og Freiburg, alle i Tyskland, samt Celtic i Skotland.

Cha er søn af den tidligere sydkoreanske landsholdslegende Cha Bum-Kun.

Landshold 
Cha nåede 76 kampe og fire scoringer for Sydkoreas landshold, som han debuterede for i 2001. Han var med til at nå semifinalerne ved VM i 2002 på hjemmebane, og blev desuden udtaget til VM i 2010 i Sydafrika. Desuden har han deltaget ved AFC Asian Cup i 2004.

Eksterne henvisninger 

Fodboldspillere fra Sydkorea
Midtbanespillere (fodbold)
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra Bayer 04 Leverkusen
Fodboldspillere fra Arminia Bielefeld
Fodboldspillere fra Mainz 05
Fodboldspillere fra TuS Koblenz
Fodboldspillere fra SC Freiburg
Fodboldspillere fra Celtic F.C.
Takayuki Morimoto

Takayuki Morimoto (på japansk: 森本 貴幸) (født 7. maj 1988 i Kawasaki, Japan) er en japansk fodboldspiller, der spiller som angriber i den japanske 2. divisions klub JEF United Ichihara Chiba. Han har spillet for klubben siden 14 August 2013. Tidligere har han optrådt for den japanske klub Tokyo Verdy og for Catania, Novara Calcio, Catania samt et lejeophold hos Al Nasr SC.

Landshold 
Morimoto nåede at spille 10 kampe og score 3 mål for Japans landshold, som han debuterede for den 10. oktober 2009 i en venskabskamp mod Skotland. Han blev udtaget til sit lands trup til  VM i 2010 i Sydafrika.

Referencer

Eksterne henvisninger 

 Soccerbase.com spillerinfo

Fodboldspillere fra Japan
Deltagere ved verdensmesterskabet i fodbold 2010
Fodboldspillere fra Calcio Catania
Fodboldens Hall of Fame

Fodboldens Hall of Fame er en hæder til de bedste danske fodboldspillere igennem historien. Hall of Fame administreres af Dansk Boldspil-Union og medlemmer optages i forbindelse med det årlige Dansk Fodbold Award, der arrangeres i samarbejde med TV2.

Det første medlem i Fodboldens Hall of Fame var Michael Laudrup som sammen med EM-holdet 92 blev indviet i Fodboldens Hall of Fame i 2006.

Medlemmer

Referencer

Eksterne henvisninger 
 
 DBU - Dansk Fodbold Award 

Fodboldpriser
Kåringer i dansk fodbold
Westerwaldkreis

Westerwaldkreis er en landkreis i den nordlige del af den  tyske delstat  Rheinland-Pfalz .

Kreisen ligger i den sydvestlige del af landskabet Westerwald mellem Köln/Bonn-området og Metropolregion Frankfurt/Rhein-Main.  Administrationen ligger i byen  Montabaur der også er den folkerigeste i landkreisen.

Geografi 
Westerwaldkreis har et areal på  988,97 km².  Kreisen har en udstrækning i nord-sydlig retning på  44 og i øst-vestlig retning på 40 kilometer. Højeste punkt er  Fuchskaute der er 657 moh. og det laveste sted, der er 150 moh. ligger i Gelbachtal nedenfor Dies, der er en landsby i Gackenbach.

Beliggenhed
Westerwaldkreis ligger i den nordlige del af  delstaten, i nærheden af Dreiländerecks hvor Rheinland-Pfalz møder  delstaterne Hessen og Nordrhein-Westfalen.
Landkreisen ligger i  mittelgebirgeområdet Westerwald nordøst for Koblenz. Den er relativt tyndt befolket. Større floder er Nister,  Wied og Sayn, der dog forlader kreisen få kilometer fra dens kilder.

Nabokreise 
Westerwaldkreis grænser (med uret fra nordøst) til Kreis Siegen-Wittgenstein (i Nordrhein-Westfalen), til Lahn-Dill-Kreis og  Landkreis Limburg-Weilburg (begge i Hessen) samt til  Rhein-Lahn-Kreis, den kreisfri by Koblenz og til landkreisene Mayen-Koblenz, Neuwied og  Altenkirchen (Westerwald) (alle i Rheinland-Pfalz).

Byer og kommuner

Landkreisen havde   indbyggere pr.

Forbundskommuner (Verbandsgemeinden)

Kommuner 
Administrationsby er markeret med *.

Kilder og henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Rotors running refueling

Rotors running refuelling (normalt forkortet RRR og udtalt Triple-Romeo) foregår typisk når en helikopter vender tilbage til et skibs helipad eller står på landjorden, og lander, men ikke stopper sine motorer eller rotorer mens der foregår optankning med brændstof. Dermed er helikopteren klar til at lette igen med et øjebliks varsel hvis behovet skulle opstå. RRR er den ene måde man kan foretage en hurtig optankning af en helikopter. En anden metode er Helicopter in-flight refuelling (HIFR), hvor en helikopter befinder sig i hover over et skib, hejser en brændstofslange op og på den måde tanker helikopteren.

Militære helikoptere
Flyvemaskiner
80er holdet

80er holdet består af de spiller som spillede for det danske fodboldlandshold i 1980'erne. I 2009 blev de hædret i 
Fodboldens Hall of Fame. Der henvises mest til de spiller som var med til EM i 1984 og VM i 1986.
De to mest spillende i 1980'erne var dog Morten Olsen og John Sivebæk, med 61 kampe.

Danmarks fodboldlandshold
EM-holdet 1992

Danmarks EM-hold 1992 er det mest succesfulde landshold i dansk fodbolds historie. Det vandt EM-slutrunden i 1992 efter at være inviteret som erstatning for Jugoslavien, der egentlig var kvalificeret, men som var blevet udelukket fra turneringen på grund af krigen i Bosnien-Hercegovina. Danmark fik tilbuddet om at træde ind i stedet for Jugoslavien, idet holdet var blevet nummer to i den kvalifikationspulje, som Jugoslavien havde vundet.

Spillere og staben omkring holdet havde ikke regnet med at skulle med til slutrunden og fik først beskeden 12 dage inden første kamp, så forberedelserne var yderst minimale. På en pressekonference udtalte Flemming Povlsen: "Bare rolig. Vi er i tilstrækkelig form til 90 minutter – 30 mod England, 30 mod Sverige og 30 mod Frankrig." Holdet blev ledet af træner Richard Møller Nielsen, og 20 spillere blev udtaget til EM-slutrunden. 

Ved slutrunden deltog otte hold, der var fordelt i to puljer. Herfra gik de to bedste i hver pulje til semifinalerne, så mulighederne for avancement var matematisk set relativt gode. Men forventningerne til Danmark var yderst beskedne, og efter uafgjort 0-0 mod England i den første puljekamp samt nederlag på 0-1 til værtslandet var udsigterne til at slutte på andenpladsen i puljen, der gav adgang til semifinalen, ret små. En sejr på 2-1 over Frankrig i sidste puljekamp sikrede andenpladsen efter Sverige og en semifinaleplads til Danmark.

I semifinalen mødte Danmark de forsvarende europamestre fra Holland og spillede 2-2 i både ordinær spilletid og efter forlænget spilletid, hvorpå finaledeltagelsen skulle afgøres i straffesparkskonkurrence. Her scorede Danmark på alle fem forsøg, mens den hollandske stjernespiller Marco van Basten ikke formåede at score, og Danmark var meget overraskende i finalen.

Finalen stod mod de tyske verdensmestre, og Danmark var endnu engang undertippet. I en kamp, hvor tyskerne pressede på gennem det meste af kampen, lykkedes det danskerne at forsvare sig med held og dygtighed og samtidig få de chancer, der førte til 2-0 sejren. Målscorerne var John "Faxe" Jensen og Kim Vilfort.

I 2008 blev holdet hædret ved at blive optaget i Fodboldens Hall of Fame.

Spillerne 
Den trup, der var udtaget til slutrunden, bestod af følgende spillere:

Referencer 

Europamesterskabet i fodbold 1992
Sekundærrute 403

Sekundærrute 403 springer ud ved Primærrute 24 mellem Aabenraa og Esbjerg og strækker sig fra toppen af en af Sønderjyllands sydligste kommuner; Aabenraa Kommune, over skælvet mellem Sydjylland og Sønderjylland ved Kongeåen og videre 3 km nord på til Vejen i Vejen Kommune, hvor den ender ud ved motorvejsafkørsel 68, Vejen på E20, Esbjergmotorvejen. Som borger i for eksempel Vejen Kommune, Billund Kommune og andre kommuner på Selve strækningen, er Sekundærrute 403 den mest direkte forbindelse mellem E20 Ved frakørsel Vejen og E45 Ved frakørsel Aabenraa N (Rødekro). Der er skiltet til begge af nævnte afkørsler flere forskellige steder på ruten. 

403 går igennem følgende byer: Over Jerstal, Skrydstrup, Vojens, Jegerup, Sommersted, Mølby, Jels, Skodborg, Skodborghus og Vejen. Flere steder på ruten er der lavet riller i midterrabatten for at undgå halv-sovende billister og andre uopmærksomme bilister, slinger over i den forkerte vognbane.

Kilder 

403
Herefossfjorden

Herefossfjorden er en sø som ligger i Birkenes kommune i Agder fylke i Norge.
Den er en del af Tovdalselven. Søerne Gauslåfjorden og Uldalsåna ligger tæt ved Herefossfjordens nordlige ende, i nærheden af landsbyen Herefoss. Uldalsåna er opstemmet med en dæmning, og Gauslåfjorden strømmer ind i Herefossfjorden i et vandfald.

Søer i Agder
Eduard Oscar Schmidt

Eduard Oscar, Schmidt (født 21. februar 1823 i Torgau, død 17. januar 1886 i Strasbourg) var en tysk zoolog, far til Erich Schmidt. 

Schmidt studerede først i Halle og Berlin, tog 1847 doktorgraden i Jena, blev 1848 ekstraordinær professor, kaldtes 1855 til Universitetet i Krakov, blev 1857 forsat til Graz og udnævntes 1872 til professor i zoologi og komparativ anatomi i Strasbourg. 

Schmidt studerede fortrinsvis svampene og skrev om disse dyr: Die Spongien des Adriatischen Meeres (1862, med 3 supplementer 1864—68), Grundzüge einer Spongienfauna des atlantischen Gebiets (1870) og Die Spongien des Meerbusens von Mexiko (1880). 

Af hans andre arbejder må nævnes: Die rhabdocölen Strudelwürmer des süszen Wassers (1848), der senere efterfulgtes af en række andre arbejder over forskellige fladorme. Meget kendt og benyttet i sin tid var hans Handbuch der vergleichenden Anatomie, der udkom i 8 oplag. Endelig har han i Descendenzlehre und Darwinismus (1873) givet en for sin tid udmærket fremstilling af udviklingslæren.

Kilder 

 

Zoologer fra Tyskland
Faglitterære forfattere fra Tyskland
Tyskere i 1800-tallet
Salmonsens
Columbine (album)

{{Album
| Titel         = Columbine
| Kunstner      = Aura
| Type          = Studiealbum
| Spor          = 10
| Genre         = Pop
| Længde        = 
| Udgivet       = 28. januar 2008 (Danmark)27. november 2009 (Tyskland)
| Indspillet    = 
| Producer      = Kenneth Bager
| Udgiver       = Music for Dreams
| Anmeldelser     =
GAFFA 
| Før           = 
| Nu            = Columbine(2008)
| Efter         = Before the Dinosaurs(2011)
}}Columbine'' er debutalbummet fra den danske sanger Aura, udsendt i 2008. Albummet blev et stort gennembrud for hende, idet den nåede tredjeplads på den danske hitliste og solgte til guldplade i Danmark. Da den knap to år senere blev udsendt i Tyskland, blev den også et pænt hit der, især båret af singlen "I Will Love You Monday (365)" fra albummet, der nåede førstepladsen på singlehitlisten. Albummet har endvidere haft pæn succes i Østrig, Schweiz og Grækenland.

Alle sangene på albummet er skrevet af Aura. Albummet er produceret af Kenneth Bager og er kommet i flere versioner.

Spor

Den oprindelige version 
 "Glass Bone Crash"
 "Little Louie"
 "Something from Nothing"
 "Picture of the Moon"
 "You Are the Reason"
 "Song for Sophie"
 "I Will Love You Monday"
 "Clean Hands"
 "Are You for Sale"
 "Anthony"

Den udvidede 2-cd-version 
Albummet består af den oprindelige cd samt en cd med følgende numre:
 "Stay the Same"
 "Lulla Goodbye"
 "Song for Sophie" (akustisk version)
 "Song for Sophie" (Jazzbox remix)
 "I Will Love You Monday" (Fagget Fairy's remix)
 "Something from Nothing" (Jazzbox remix)
 "You Are the Reason" (DJ Disse remix)
 "I Will Love You Monday" (Jazzbox remix)
 "Are You for Sale" (Lulu Rouge remix)
 "I Will Love You Monday" (Peter Visti remix)

Den tyske version 
 "Glass Bone Crash"
 "Little Louie"
 "Something from Nothing"
 "Stay the Same"
 "Picture of the Moon"
 "You Are the Reason"
 "Song for Sophie (I Hope She Flies)"
 "I Will Love You Monday (365)"
 "Clean Hands"
 "Are You for Sale"
 "Anthony"
 "Lulla Goodbye"

Referencer 

Album fra 2008
Popalbum fra Danmark